VODOOPSKRBA I ODVODNJA ZAGREBAČKE ŽUPANIJE d.o.o.

Ulica grada Vukovara 72/V, Ured: Prilaz baruna Filipovića 15A, Zagreb

OIB: 54189804734

Ur. broj: 388-5-1/AS/2016.

**I Z V J E Š Ć E U P R A V E**

**O**

**S T A NJ U D R U Š T V A**

Zagreb, lipanj 2016.

[I. UVOD 3](#_Toc446076162)

[II. PREDMET POSLOVANJA 3](#_Toc446076163)

[III. OSNOVNE POSTAVKE PLANA POSLOVANJA ZA 2015. GODINU 3](#_Toc446076164)

[III. 1. VODOCRPILIŠTE KOSNICA, I. FAZA 4](#_Toc446076165)

[III. 2. MAGISTRALNI CJEVOVODI I PRECRPNA STANICA IVANIĆ GRAD 5](#_Toc446076166)

[2.1. SESVETSKI KRALJEVEC – IVANIĆ GRAD 6](#_Toc446076167)

[2.2. PRECRPNA STANICA U IVANIĆ GRADU 7](#_Toc446076168)

[2.3. SESVETSKI KRALJEVEC – BOŽJAKOVINA 7](#_Toc446076169)

[2.4. VS“CERJE“ – VS“VUKOVJE“ 8](#_Toc446076170)

[2.5. KOSNICA – CERJE, I. ETAPA 8](#_Toc446076171)

[III. 3. PROJEKT „REGIONALNI VODOOPSKRBNI SUSTAV ZAGREBAČKE ŽUPANIJE – ZAGREB ISTOK“ 9](#_Toc446076172)

[III. 4. SANACIJA DEVASTIRANIH POVRŠINA U II. I III. VODOZAŠTITNOJ ZONI 11](#_Toc446076173)

[III. 5. VODOVOD PRIBIĆ – TLAČNI CJEVOVOD CS PUŠKAROV JARAK – VS OKRUG 11](#_Toc446076174)

[III. 6. UREDSKA OPREMA 12](#_Toc446076175)

[IV. JAVNA I BAGATELNA NABAVA U 2015. GODINI 12](#_Toc446076176)

[IV. 1. OPĆENITO 12](#_Toc446076177)

[IV. 2. JAVNA NABAVA 12](#_Toc446076178)

[IV. 3. BAGATELNA NABAVA 12](#_Toc446076179)

[V. UGOVORI O SUFINANCIRANJU SKLOPLJENI S HRVATSKIM VODAMA U 2015. GODINI 14](#_Toc446076180)

[VI. REALIZACIJA PLANA FINANCIJSKIH PRIHODA I RASHODA U 2015. GODINI 16](#_Toc446076181)

[VII. REALIZACIJA PLANA KADROVA U 2015. GODINI. 17](#_Toc446076182)

[VIII. ZAKLJUČAK 17](#_Toc446076183)

# I. UVOD

Vodoopskrba i odvodnja Zagrebačke županije d.o.o. je društvo s ograničenom odgovornošću osnovano 2007. godine na temelju „Studije opravdanosti osnivanja regionalne vodoopskrbne tvrtke Zagrebačke županije“[[1]](#footnote-1).

Osnivač i jedini član Društva je Zagrebačka županija. Temeljni kapital iznosi 1.000.000,00 kuna i uplaćen je u cijelosti. Društvo je upisano u sudski registar Trgovačkog suda u Zagrebu, MBS: 080631487, OIB: 54189804734, MB: 02307731, broj poslovnog računa HR7223400091110307784 otvoren kod Privredne banke Zagreb. Sjedište je na adresi Ulica grada Vukovara 72/V, a Društvo djeluje na adresi Prilaz baruna Filipovića 15a, Zagreb.

Sadržaj djelatnosti Društva se temelji na novelaciji Studije „Osnovne postavke koncepcije razvitka vodoopskrbe na području Zagrebačke županije“[[2]](#footnote-2) koju je prihvatila Županijska skupština Zagrebačke županije u listopadu 2007. godine.

Vodoopskrba i odvodnja Zagrebačke županije d.o.o. nositelj je projekta „Regionalni vodoopskrbni sustav Zagrebačke županije – Zagreb istok“ u dijelu koji obuhvaća pripremu dokumentacije za izgradnju vodocrpilišta Kosnica, I. faza i osnovnog dobavnog sustava (magistralni cjevovodi: Sesvetski Kraljevec-Ivanić Grad; Sesvetski Kraljevec-Božjakovina; VS“Cerje“-VS“Vukovje“; Kosnica-Cerje, I.etapa; precrpna stanica Ivanić Grad). U projekt su uključeni i gradovi Dugo Selo, Ivanić Grad, Sveti Ivan Zelina i Vrbovec te općine Brckovljani, Rugvica, Kloštar Ivanić, Križ, Bedenica, Dubrava, Farkaševac, Gradec, Preseka i Rakovec. Navedeni gradovi i općine su uključeni u projekt putem tvrtki koje obavljaju djelatnost vodoopskrbe i odvodnje na tim područjima (Dukom d.o.o. za vodoopskrbu i odvodnju; Vodoopskrba i odvodnja Ivanić Grad d.o.o.; Odvodnja Ivanić Grad d.o.o., Vodovod Zelina d.o.o. i Vodoopskrba i odvodnja Vrbovec d.o.o.).

# II. PREDMET POSLOVANJA

Predmet poslovanja određen je Izjavom o osnivanju društva s ograničenom odgovornošću „Vodoopskrba i odvodnja Zagrebačke županije d.o.o.“ (pročišćeni tekst od 19. ožujka 2014. godine). Predmet poslovanja je usklađen s odredbama Zakona o vodama (NN, br. 153/09, 63/11, 130/11, 56/13 i 14/14).

Predmet poslovanja čine slijedeće djelatnosti:

* djelatnost javne vodoopskrbe i
* djelatnost javne odvodnje.

# III. OSNOVNE POSTAVKE PLANA POSLOVANJA ZA 2015. GODINU

Plan poslovanja Vodoopskrbe i odvodnje Zagrebačke županije za 2015. godinu usvojen je na sjednici Skupštine Društva dana 19. 2. 2015. godine.

Planom poslovanja Vodoopskrbe i odvodnje Zagrebačke županije utvrđuje se plan aktivnosti Društva u poslovnoj 2015. godini kao i izvori financijskih prihoda za (su)financiranje investicija. Izvori financijskih prihoda Vodoopskrbe i odvodnje Zagrebačke županije su Proračun Zagrebačke županije i Plan upravljanja vodama Hrvatskih voda.

U Proračunu Zagrebačke županije za 2015. godinu osigurana su bila sredstva u iznosu od 4.500.000,00 kuna u cilju realizacije projekta „Regionalni vodoopskrbni sustav Zagrebačke županije – Zagreb istok“. Rebalansom proračuna sredstva su smanjena na 4.000.000,00 kn, a potom su ponovno preraspodjelom sredstava smanjena na konačni iznos od 3.800.000,00 kn.

Financijska sredstva Hrvatskih voda utvrđena su u slijedećim dokumentima:

1. Plan upravljanja vodama za 2015. godinu,
2. Odluka o izvršenju Plana upravljanja vodama za 2015. godinu,
3. Prve izmjene i dopune plana upravljanja vodama za 2015. godinu,
4. Prva preraspodjela Plana upravljanja vodama za 2015. godinu.

Sukladno rebalansu Proračuna Zagrebačke županije i izmjenama i dopunama Plana upravljanja vodama tijekom godine nužno je bilo izraditi izmjene i dopune (rebalans) Plana poslovanja. Prvi rebalans Plana poslovanja usvojen je na sjednici Skupštine Društva dana 19.11.2015.g., a Drugi rebalans je usvojen na sjednici Skupštine Društva dana 29.12.2015. godine.

Planom poslovanja i pripadajućim rebalansima utvrđene su smjernice u radu Društva tijekom 2015. godine kao i plan prihoda i rashoda financijskih sredstava u 2015. godini.

U Izvješću Uprave o stanju Društva daje se pregled svih poslovnih aktivnosti Društva i njihova realizacija u poslovnoj 2015. godini.

## III. 1. VODOCRPILIŠTE KOSNICA, I. FAZA

Vodocrpilište Kosnica, I. faza je složena građevina za koju su temeljem Načelne dozvole iz 2004. godine izdane građevinske dozvole za sastavne dijelove složene građevine kako slijedi:

1. *Ograda i vanjsko uređenje parcele crpilišta*
2. *Prometnice, platoi i odvodnja crpilišta*
3. *Objekti crpilišta*
4. *Cjevovodi i strojarska oprema crpilišta*
5. *Elektroinstalacije, sustavi zaštite, mjerenja, signalizacija i upravljanje crpilištem.*

Uz navedeno, izdane su i građevinske dozvole za izgradnju priključaka na vodocrpilištu Kosnica, i to:

1. *Odvodnja crpilišta*
2. *Telefonski priključak*
3. *Nova (ulazna) transformatorska stanica na ulazu u vodocrpilište.*

Početkom ožujka Vodoopskrba i odvodnja Zagrebačke županije d.o.o. je dostavila Ministarstvu graditeljstva i prostornog uređenja prijave početka građenja za izgradnju priključaka vodocrpilišta: Odvodnju crpilišta; Telefonski priključak; Nova (ulazna) transformatorska stanica na ulazu u vodocrpilište. Prijave početka građenja podnesene su temeljem odredbe čl. 131. Zakona o gradnji (NN, br. 153/13), a izvedeni su pripremni radovi.

Prije početak radova izrađeni su elaborati iskolčenja sukladno izdanim građevinskim dozvolama.

Na temelju sklopljenog Ugovora o koncesiji za zahvaćanje voda za potrebe javne vodoopskrbe na vodocrpilištu Kosnica i sukladno Vodopravnim uvjetima, koji su sastavni dio navedenog Ugovora, krajem ožujka je pokrenut postupak nabave bagatelne vrijednosti za predmet nabave: Usluge monitoringa kvalitete vode za piće na vodocrpilištu Kosnica, evidencijskog broja nabave: BN-3/2015.

Ugovor o uslugama obavljanja monitoringa kvalitete vode za piće na vodocrpilištu Kosnica, I. faza sklopljen je sa Zavodom za javno zdravstvo Zagrebačke županije. Ugovorom o uslugama predviđena je provedba 12 velikih (tzv. A) analiza i 42 male (tzv. B) analize. Sve ugovorene analize provedene su u roku, a početkom siječnja 2016. godine izrađen je završni izvještaj o svim provedenim analizama kvalitete vode za piće na vodocrpilištu Kosnica. U Završnom izvještaju navedeno je da su u ispitanim uzorcima sve izmjerene vrijednosti fizikalno kemijskih pokazatelja bile sukladne MDK vrijednostima propisanim u Pravilniku o parametrima sukladnosti i metodama analize vode za ljudsku potrošnju (NN, br. 125/13, 141/13, 128/15). Također je potvrđeno da su rezultati mikrobioloških ispitivanja bili zadovoljavajući, odnosno da niti u jednom uzorku nisu nađene bakterije E.coli koje su pokazatelj fekalnog zagađenja, a Enterokoki su pronađeni u samo jednom uzorku. Zaključno se u Završnom izvještaju navodi da je zdravstvena ispravnost vode za ljudsku potrošnju iz vodocrpilišta Kosnica tijekom 2015. godine zadovoljavajuća.

Oko I. zone zaštite vodocrpilišta Kosnica postavljena je ograda u dužini od cca 2 km koja je osigurana sustavom tehničke zaštite i povezana sa zaštitarskom službom. Zaštitarska služba prati rad sustava tehničke zaštite i prilikom aktivacije alarma upućuje interventnu ekipu na teren, a sve u svrhu zaštite vodocrpilišta i sprečavanja devastacije navedenog područja i krađa ogradnih panela. Tijekom poslovne 2015. godine zaštitarska služba je intervenirala 77 puta po zaprimljenoj dojavi i aktivaciji alarma.

Sredinom svibnja 2015. godine je pokrenut postupak nabave bagatelne vrijednosti za nabavu usluga izrade novelacije elaborata zaštitnih zona vodocrpilišta Kosnica radi usklađenja Odluke o utvrđivanju zona sanitarne zaštite izvorišta vode za piće s Pravilnikom o uvjetima za utvrđivanje zona sanitarne zaštite, evidencijski broj nabave: BN-7/2015. Ugovor o uslugama je sklopljen s Rudarsko-geološko-naftnim fakultetom Sveučilišta u Zagrebu. Početkom listopada je izrađen nacrt elaborata na koji je zatraženo obvezujuće mišljenje Hrvatskih voda. Po dostavi pozitivnog mišljenja od strane Hrvatskih voda izrađen je konačni tekst elaborata o zonama zaštite na vodocrpilištu Kosnica. Dana 26.11.2015.g. Vodoopskrba i odvodnja Zagrebačke županije uputila je dopis Gradu Velika Gorica i zatražila imenovanje povjerenstva i pokretanje postupka donošenja odluke o zaštiti izvorišta Kosnica, I. faza, sve sukladno odredbi čl. 7. Pravilnika o uvjetima za utvrđivanje zona sanitarne zaštite izvorišta (NN, br. 66/11, 47/13).

Usluge izrade elaborata o zonama zaštite na vodocrpilištu Kosnica sufinancirale su Hrvatske vode u visini od 80%.

Nakon sastanaka održanih krajem 2014. godine na kojima su se predstavnici Grada Zagreba i tvrtke Vodoopskrba i odvodnja d.o.o. očitovali da Grad Zagreb nema potreba za vodom iz vodocrpilišta Kosnica, dogovoreno je da se Projekt regionalnog vodoopskrbnog sustava Zagrebačke županije – Zagreb istok nastavi, ali samo za potrebe vodoopskrbe istočnog dijela Zagrebačke županije. Sukladno tome, na sastancima Projektnog tima zaduženog za praćenje i provedbu Projekta regionalnog vodoopskrbnog sustava Zagrebačke županije – Zagreb istok dogovoreno je da se izradi projektni zadatak za izradu idejnog i glavnog projekta vodocrpilišta Kosnica kojim se predviđa smanjenje kapaciteta vodocrpilišta s 900 l/s na 450 l/s. Početkom lipnja je izrađen Projektni zadatak za izradu Idejnog i Glavnog projekta vodocrpilišta Kosnica i na isti je ishođena suglasnost Hrvatskih voda. Početkom srpnja je izrađen i prijedlog dokumentacije za nadmetanje za provedbu otvorenog postupka javne nabave. Predmetni postupak ipak nije pokrenut do kraja 2015. godine jer je na sastancima Projektnog tima na kraju odlučeno da će se postupak pokrenuti nakon što budu poznati rezultati Studije izvodljivosti za projekt regionalnog vodoopskrbnog sustava Zagrebačke županije – Zagreb istok.

Budući da Zakon o gradnji ne predviđa mogućnost produženja roka važenja građevinske dozvole, početkom prosinca 2015. godine Ministarstvu graditeljstva i prostornog uređenja podnesene su prijave početka građenja i za sastavne dijelove složene građevine vodocrpilišta Kosnica: Objekti crpilišta; Cjevovodi i strojarska oprema crpilišta; Elektroinstalacije, sustavi zaštite, mjerenja, signalizacija i upravljanje crpilištem.

## III. 2. MAGISTRALNI CJEVOVODI I PRECRPNA STANICA IVANIĆ GRAD

### 2.1. SESVETSKI KRALJEVEC – IVANIĆ GRAD

Radovi na izgradnji magistralnog vodoopskrbnog cjevovoda započeli su u lipnju 2013. godine, a do kraja 2014. godine izvedeni su radovi na polaganju magistralnog vodoopskrbnog cjevovoda u ukupnom iznosu od 21.279.919,75 kn bez PDV-a (izvedeno je 19 778 m´ cjevovoda). U navedenom razdoblju izvršene su i usluge stručnog nadzora s poslovima tehničkog savjetovanja u ukupnom iznosu od 235.441,17 kn bez PDV-a.

Radovi su nastavljeni i u 2015. godini.

Izgradnju magistralnog vodoopskrbnog cjevovoda Sesvetski Kraljevec – Ivanić Grad i izgradnju precrpne stanice u Ivanić Gradu sufinancirale su Hrvatske vode u visini od 90% temeljem sklopljenog Ugovora i pripadajućih dodataka kako slijedi:

* 1. *Ugovor o sufinanciranju sklopljen 24.2.2015.g. na iznos od 11.762.222,22 kn (HV = 10.586.000,00 kn),*
	2. *Privi dodatak Ugovoru sklopljen 14.7.2015.g. na iznos od 12.517.777,78 kn (HV = 11.266.000,00 kn),*
	3. *Drugi dodatak Ugovoru sklopljen 25.11.2015.g. na iznos od 14.558.888,89 kn (HV = 13.103.000,00 kn),*
	4. *Treći dodatak Ugovoru sklopljen 24.12.2015.g. na iznos od 14.060.000,00 kn (HV = 12.654.000,00 kn).*

U 2015. godini su izvedeni radovi na izgradnji magistralnog vodoopskrbnog cjevovoda Sesvetski Kraljevec – Ivanić Grad u ukupnom iznosu od 11.426.845,99 kn bez PDV-a i izvršene su usluge stručnog nadzora s poslovima tehničkog savjetovanja u ukupnom iznosu od 126.426,62 kn bez PDV-a.

Do kraja 2015. godine izvedeni su radovi na polaganju magistralnog vodoopskrbnog cjevovoda u ukupnoj dužini (DN ≈ 25 132 m´), a preostalo je izvesti radove na ispitivanju, dezinfekciji i ispiranju cjevovoda što se planira provesti u prvom tromjesečju 2016. godine. Sukladno izvješćima stručnog nadzora, radovi nad izgradnjom magistralnog vodoopskrbnog cjevovoda izvodili su se u zadovoljavajućoj kvaliteti.

Sukladno Rješenju o izmjeni i dopuni lokacijske dozvole za magistralni cjevovod Sesvetski Kraljevec-Ivanić Grad sklopljen je Ugovor o zasnivanju prava služnosti u svrhu izgradnje i održavanja magistralnog vodoopskrbnog cjevovoda Sesvetski Kraljevec – Ivanić Grad na čkbr. 1936/1, k.o. Ježevo s tvrtkom INA d.d., Zagreb, koja je vlasnik predmetne nekretnine.

U prosincu je sklopljen Ugovor o isporuci pitke vode između Vodoopskrbe i odvodnje d.o.o. Zagreb, kao Isporučitelja, i Vodoopskrbe i odvodnje Zagrebačke županije d.o.o., kao Naručitelja. Predmet ugovora su uvjeti i način isporuke pitke vode iz vodoopskrbnog sustava Vodoopskrbe i odvodnje d.o.o. Zagreb za potrebe Vodoopskrbe i odvodnje Zagrebačke županije na distributivnom području istočnog dijela Zagrebačke županije putem magistralnog vodoopskrbnog cjevovoda Sesvetski Kraljevec – Ivanić Grad.

Ugovorom o isporuci pitke vode utvrđeno je da će isporučena voda biti preuzeta od strane Vodoopskrbe i odvodnje Zagrebačke županije u vodomjernom oknu na početku vodoopskrbnog cjevovoda Sesvetski Kraljevec – Ivanić Grad. Ugovorom je definirano da će se obračun i plaćanje isporučenih količina pitke vode vršiti prema mjesečnim računima koje će Vodoopskrba i odvodnja d.o.o. Zagreb ispostavljati temeljem stanja potrošnje očitanom na vodomjeru i to po cijeni od 2,53 kn/m³.

Temeljem Ugovora o isporuci pitke vode sklopljen je i Ugovor o ugradnji vodomjera dana 14.12.2015. godine između Vodoopskrbe i odvodnje d.o.o. Zagreb i Vodoopskrbe i odvodnje Zagrebačke županije. Predmetnim Ugovorom Vodoopskrba i odvodnja d.o.o. Zagreb se obvezala provesti postupak nabave i ugradnje vodomjera u odgovarajuće vodomjerno okno koje se nalazi na čkbr. 4682, k.o. Hruščica.

### 2.2. PRECRPNA STANICA U IVANIĆ GRADU

Radovi na izgradnji precrpne stanice u Ivanić Gradu započeli su u srpnju 2014. godine. Do kraja 2014. godine izvedeni su radovi u ukupnom iznosu od 868.916,27 kn bez PDV-a i izvršene usluge stručnog nadzora u ukupnom iznosu od 14.774,75 kn bez PDV-a.

Radove na izgradnji precrpne stanice u Ivanić Gradu sufinanciraju Hrvatske vode u visini od 90% temeljem Ugovora o sufinanciranju građenja vodnih građevina na području regionalnog vodoopskrbnog sustava Zagrebačke županije (Vodoopskrbno područje Ivanić Grad).

Radovi su nastavljeni i tijekom 2015. godine, odnosno do kraja godine su izvedeni svi radovi i ispostavljena je okončana situacija. Ukupna vrijednost izvedenih radova u 2015. godini je iznosila 1.990.482,01 kn bez PDV-a, a ukupna vrijednost izvršenih usluga je iznosila 34.589,75 kn bez PDV-a.

Ugovor o izvođenju radova na izgradnji precrpne stanice Ivanić Grad sklopljen je na iznos od 2.903.794,09 kn bez PDV-a, a Izvoditelju radova je isplaćeno ukupno 2.859.398,28 kn bez PDV-a koliko iznosi i ukupna vrijednost izvedenih radova po okončanoj situaciji.

Ugovor o uslugama stručnog nadzora nad radovima na izgradnji precrpne stanice Ivanić Grad sklopljen je na iznos od 49.364,50 kn bez PDV-a koliko iznosi i ukupna vrijednost izvršenih usluga po okončanoj situaciji.

Projektantski nadzor nad izgradnjom precrpne stanice Ivanić Grad obavljala je tvrtka Dippold & Gerold Hidroprojekt 91 d.o.o. temeljem Ugovora o uslugama sklopljenog u srpnju 2014. godine. U prosincu je ispostavljena Okončana situacija za usluge projektantskog nadzora na iznos od 13.860,00 kn bez PDV-a.

Dana 26.11.2015. godine putem sustava e-dozvola podnesen je Zahtjev za izdavanje uporabne dozvole za građevinu: Precrpna stanica u Ivanić Gradu.

Tehnički pregled građevine je održan 15.12.2015. godine. Na tehničkom pregledu je utvrđeno da je precrpna stanica izgrađena u skladu s izvršnim aktom za građenje u pogledu ispunjavanja temeljnih zahtjeva za građevinu, lokacijskih uvjeta i drugih uvjeta određenih aktom za građenje.

Dana 23.12.2015. godine Zagrebačka županija, Upravni odjel za prostorno uređenje, gradnju i zaštitu okoliša, Odsjek za prostorno uređenje i gradnju, Ispostava Ivanić Grad izdao je **Uporabnu dozvolu** za izgrađenu građevinu, infrastrukturne namjene vodnogospodarskog sustava – Precrpna stanica Ivanić Grad, Kloštar Ivanić, 3. skupina.

### 2.3. SESVETSKI KRALJEVEC – BOŽJAKOVINA

Početkom lipnja je pokrenut postupak nabave bagatelne vrijednosti za pravne usluge na rješavanju imovinsko-pravnih odnosa na trasi magistralnog cjevovoda Sesvetski Kraljevec – Božjakovina, evidencijski broj nabave: BN-8/2015. Ukupan broj čestica za koje je potrebno riješiti imovinsko-pravne odnose iznosi 34.

U 2015. godini u postupku rješavanja imovinsko-pravnih odnosa na trasi budućeg magistralnog cjevovoda Sesvetski Kraljevec – Božjakovina sklopljeno je četrnaest ugovora o zasnivanju prava služnosti s fizičkim osobama. Na temelju sklopljenih ugovora o zasnivanju prava stvarne služnosti fizičkim osobama je isplaćena naknada za umanjenje vrijednosti zemljišta u iznosu od 218.781,60 kn bez PDV-a.

Preostalo je riješiti još devet čestica koje su u vlasništvu fizičkih osoba. Za navedene čestice podnesen je nadležnom Uredu državne uprave Prijedlog za pokretanje postupka nepotpunog izvlaštenja sukladno Zakonu o izvlaštenju. Za potrebe isplate naknade za izvlaštenu nekretninu sklopljen je s Privrednom bankom Zagreb d.d. Ugovor o oročenom novčanom depozitu na iznos od 230.000,00 kn, a kojim se osiguravaju posebna sredstva za davanje naknade za izvlaštenu nekretninu i sredstva za snošenje troškova postupka izvlaštenja.

Krajem srpnja je pokrenut i postupak nabave bagatelne vrijednosti za predmet nabave: „Usluge izrade idejnog i glavnog projekta vodoopskrbnog cjevovoda od spoja postojećeg cjevovoda od nodularnog lijeva DN 500 mm „Božjakovina – Vrbovec“ i projektiranog cjevovoda DN 600 mm „Sesvetski Kraljevec – Božjakovina“ do projektiranog cjevovoda DN 300 mm u produžetku Bjelovarske ceste kod benzinske stanice u Božjakovini“, evidencijskog broja nabave: BN-9/2015. Dužina trase predmetnog vodoopskrbnog spojnog cjevovoda iznosi cca 450 m´. Do kraja poslovne godine izrađen je Idejni projekt i predan je Zahtjev za izdavanje lokacijske dozvole nadležnom javnopravnom tijelu.

### 2.4. VS“CERJE“ – VS“VUKOVJE“

Na trasi budućeg magistralnog vodoopskrbnog cjevovoda VS“Cerje“ – VS“Vukovje“ tijekom 2015. godine rješavali su se preostali imovinsko-pravni odnosi na česticama u vlasništvu fizičkih osoba za koje se vode postupci nepotpunog izvlaštenja pred nadležnim Uredom državne uprave.

Početkom veljače je podnesen Zahtjev za izdavanje građevinske dozvole za izgradnju magistralnog cjevovoda VS“Cerje“ – VS“Vukovje“, a za potrebe ishođenja predmetne građevinske dozvole prema odredbama Zakona o gradnji (NN, br. 153/13) sredinom ožujka je proveden postupak nabave bagatelne vrijednosti za nabavu usluga izrade i ovjere geodetske podloge za magistralni cjevovod VS“Cerje“ – VS“Vukovje“. Početkom lipnja izrađeni su elaborati geodetske podloge i isti su ovjereni od strane Gradskog ureda za katastar i geodetske poslove u Sesvetama (za k.o. Sesvetski Kraljevec, Lužan i Šašinovec) i od strane Područnog ureda za katastar Zagreb, Odjel za katastar nekretnina Sveti Ivan Zelina (za k.o. Helena, Hrnjannec, Laktec, Paukovec i Blaževdol).

U postupku ishođenja građevinske dozvole izrađena je i kontrola glavnog projekta u pogledu mehaničke otpornosti i stabilnosti i sastavljeno je Izvješće o provedenoj kontroli. Kontrolu glavnog projekta izvršila je tvrtka Smagra d.o.o., ovlašteni revident Miljenko Srkoč.

Dana 28.12.2015. godine Ministarstvo graditeljstva i prostornog uređenja donijelo je Rješenje kojim se odbija zahtjev za izdavanje građevinske dozvole jer nije u potpunosti dokazan pravni interes za sve katastarske čestice preko kojih predmetni cjevovod prolazi prikazan na situaciji građevine iz glavnog projekta sukladno čl. 109. Zakona o gradnji (NN, br. 153/13).

### 2.5. KOSNICA – CERJE, I. ETAPA

Krajem 2014. godine je podnesen Zahtjev za izdavanje lokacijske dozvole za zahvat u prostoru: „Prijelaz magistralnog cjevovoda Kosnica-Cerje, IB etape preko rijeke Save kod Drenja Ščitarjevskog“ sukladno Idejnom projektu koji je izradila tvrtka Vodoprivredno-projektni biro d.d..

U lipnju 2015. godine je održan Javni uvid u spis predmeta za izdavanje predmetne lokacijske dozvole, a u srpnju je Ministarstvo graditeljstva i prostornog uređenja Rješenjem odbacilo zahtjev za izdavanjem lokacijske dozvole.

U ožujku 2015. godine Izrađivač Studije izvodljivosti za projekt „Regionalni vodoopskrbni sustav Zagrebačke županije – Zagreb istok“ (Zajednica Izvršitelja: Hidroinženiring d.o.o. i Dippold & Gerold Hidroprojekt 91 d.o.o.) izradili su tzv. Osvrt na tehničko rješenje crpilišta Kosnica“. Predmetnim dokumentom predloženo je se, između ostalog, da se usvoji tehničko rješenje vodocrpilišta Kosnica (Q ≈ 450 l/s) kao i da se dimenzije magistralnog cjevovoda Kosnica – Cerje, I.etapa razmotre sa DN 800 mm, a što znači potrebu novelacije (izmjene i dopune) tehničke dokumentacije vodocrpilišta Kosnica i magistralnog vodoopskrbnog cjevovoda Kosnica – Cerje, I. etapa.

Sukladno navedenom, na sastancima Projektnog tima odlučeno je da će se za spojni cjevovod Kosnica – Cerje izraditi novi idejni i glavni projekt i ishoditi potrebne dozvole zbog potrebe smanjenja profila cjevovoda s DN 1000 mm na DN 800 mm. Na sastanku Projektnog tima održanom u lipnju usvojen je Projektni zadatak: projektne podloge i projektna dokumentacija za izgradnju magistralnog vodoopskrbnog cjevovoda Kosnica – Cerje (Hruščica). Postupak javne nabave za usluge izrade izmjene i dopune projektne dokumentacije vodoopskrbnog cjevovoda Kosnica-Cerje, I. etapa (Hruščica) nije pokrenut do kraja 2015. godine jer je odlučeno da će se isti pokrenuti nakon što budu poznati rezultati Studije izvodljivosti izrađene prema zahtjevima novog Operativnog programa (OPKK 2014.-2020.).

## III. 3. PROJEKT „REGIONALNI VODOOPSKRBNI SUSTAV ZAGREBAČKE ŽUPANIJE – ZAGREB ISTOK“

Za praćenje i provedbu projekta regionalnog vodoopskrbnog sustava Zagrebačke županije – Zagreb istok zadužen je Projektni tim u kojem se nalaze predstavnici Vodoopskrbe i odvodnje Zagrebačke županije, Hrvatskih voda i Zagrebačke županije. Tijekom 2015. godine Projektni tim je održao ukupno 29 radnih sastanaka na kojima je raspravljao o pitanjima važnim za provedbu i prijavu Projekta regionalnog vodoopskrbnog sustava Zagrebačke županije – Zagreb istok za sufinanciranje iz fondova Europske unije.

Početkom veljače 2015. godine, a na temelju postupka javne nabave provedenog krajem 2014. godine, sklopljen je Ugovor o uslugama izrade dokumentacije za nadmetanje za nabavu usluga i opreme te ustupanje radova na provedbi projekta „Regionalni vodoopskrbni sustav Zagrebačke županije – Zagreb istok“ sa Zajednicom izvršitelja: Kaprojekt d.o.o., SL. Consult d.o.o. i Eko-mlaz.dm d.o.o.. U 2015. godini izvršene su usluge na izradi dokumentacija za nadmetanje za nabavu usluga i opreme te ustupanje radova na provedbi Projekta regionalnog vodoopskrbnog sustava Zagrebačke županije – Zagreb istok u ukupnom iznosu od 564.290,00 kn bez PDV-a.

Usluge izrade dokumentacije za nadmetanje sufinanciraju Hrvatske vode u visini od 90% temeljem Ugovora o sufinanciranju studijske i projektne dokumentacije za EU projekt na području regionalnog vodoopskrbnog sustava Zagrebačke županije – Zagreb istok

Vodoopskrba i odvodnja Zagrebačke županije d.o.o. je početkom veljače predala Zahtjev Ministarstvu gospodarstva i zatražila uvrštenje projekta „Regionalni vodoopskrbni sustav Zagrebačke županije – Zagreb istok“ na Listu strateških projekata sukladno Zakonu o strateškim investicijskim projektima republike Hrvatske (NN, br. 153/13 i 152/14). Ministarstvo gospodarstva je Zaključkom od 11.5.2015.g. zatražilo dopunu prijave odnosno dostavu sve postojeće dokumentacije. Sva tražena dokumentacija je dostavljena u roku, a do kraja prosinca 2015.g. Ministarstvo gospodarstva se nije očitovalo na predmetni zahtjev.

Početkom ožujka pokrenut je postupak nabave bagatelne vrijednosti za nabavu usluga izrade Studije konsolidacije tvrtki za vodoopskrbu i odvodnju u obuhvatu projekta „Regionalni vodoopskrbni sustav Zagrebačke županije – Zagreb istok“, evidencijski broj nabave: BN-1/2015. Do kraja lipnja izrađena je radna verzija Studije konsolidacije tvrtki i dostavljena Vodoopskrbi i odvodnji na očitovanje. Završetak odnosno izrada konačne verzije Studije vezana je uz izradu Izmjene i dopune Studije izvodljivosti i Aplikacije za Projekt regionalnog vodoopskrbnog sustava Zagrebačke županije – Zagreb istok.

U Ministarstvo poljoprivrede je početkom ožujka poslan dopis kojim se traži informacija o udjelima sufinanciranja nacionalne komponente za završetak financijskog dijela Studije izvodljivosti.

Ministarstvo poljoprivrede, Uprava vodnog gospodarstva je dostavilo odgovor u svibnju i u njemu se navodi da udio sufinanciranja jedinica lokalne samouprave koje su sudionici u Projektu „RVS Zagrebačke županije – Zagreb istok“ (sve razvrstane u III. skupinu prema indeksu razvijenosti) iznosi 20% nacionalne komponente, 40% Državni proračun RH i 40% Hrvatske vode**.**

Vodoopskrba i odvodnja Zagrebačke županije je krajem travnja pokrenula postupak nabave bagatelne vrijednosti za nabavu usluga izrade tehničkog rješenja nadzorno upravljačkog sustava regionalnog vodoopskrbnog sustava Zagrebačke županije-Zagreb istok, evidencijski broj nabave: BN- 4/2015. Ugovor o uslugama izrade tehničkog rješenja je sklopljen u lipnju, a do kraja 2015. godine izrađen je prijedlog varijantnih rješenja i Idejni projekt nadzor upravljačkog sustava Projekta regionalnog vodoopskrbnog sustava Zagrebačke županije – Zagreb istok. U Hrvatskim vodama je u studenom održana i prezentacija komunikacijskih rješenja u okviru nadzorno-upravljačkog sustava.

Usluge izrade tehničkog rješenja nadzorno-upravljačkog sustava sufinanciraju Hrvatske vode u visini od 90%.

Početkom svibnja je pokrenut postupak nabave bagatelne vrijednosti za izradu elaborata tehničke podloge za postizanje sporazuma o zajedničkom korištenju vodoopskrbnih objekata, cjevovoda „Kosnica-Cerje“ (II. i III. etapa) i vodospremnika „Cerje“, koji su u nadležnosti Vodoopskrbe i odvodnje d.o.o. Zagreb. Navedeni objekti su predviđeni i projektirani, ne samo za potrebe vodoopskrbe Grada Zagreba, već i za korištenje u rješavanju pitanja vodoopskrbe istočnih dijelova Zagrebačke županije. Budući da je krajem 2014.g. Grad Zagreb izjavio da nema potreba za vodom iz vodocrpilišta Kosnica, dogovoreno je da se novim Sporazumom o korištenju vodoopskrbnih objekata riješi pitanje zajedničkog korištenja dijelova vodoopskrbnog sustava za potrebe vodoopskrbe istočnih dijelova Grada Zagreba i Zagrebačke županije. Elaborat tehničke podloge za postizanje sporazuma o zajedničkom korištenju vodoopskrbnih objekata, cjevovoda Kosnica-Cerje (II i III etapa) i vodospremnika Cerje izradila je tvrtka Dippold & Gerold Hidroprojekt 91 d.o.o. i navedeni je dokument podloga za izradu Sporazuma.

Sukladno navedenom, na inicijativu Vodoopskrbe i odvodnje Zagrebačke županije d.o.o., održan je sastanak s predstavnicima Vodoopskrbe i odvodnje d.o.o. Zagreb na kojem se raspravljalo o zajedničkom korištenju dijelova vodoopskrbnog sustava kao i o spajanju magistralnog cjevovoda Sesvetski Kraljevec-Ivanić Grad na postojeći cjevovod Kosnica-VS Cerje te o načinu isporuke vode putem istog cjevovoda.

Sporazum o zajedničkom korištenju dijelova vodoopskrbnog sustava za potrebe vodoopskrbe istočnog dijela Grada Zagreba i Zagrebačke županije sklopljen je dana 21.9.2015. godine između Vodoopskrbe i odvodnje d.o.o. Zagreb i Vodoopskrbe i odvodnje Zagrebačke županije. Predmetnim Sporazumom stavljen je van snage Sporazum o poslovno-tehničkoj suradnji koji je bio sklopljen u kolovozu 2012. godine.

Dana 2.10.2015.g. Hrvatske vode, kao Komisionar, uputile su dopis Izrađivaču Studije izvodljivosti – tvrtki Hidroinženiring d.o.o. dopis; Klasa: 325-03/11-05/6, Urbroj: 374-25-10-15-23, pod nazivom „Ugovor o izradi Studije izvodljivosti i Aplikacije za prijavu projekta regionalnog vodoopskrbnog sustava Zagrebačke županije – Zagreb istok za sufinanciranje iz EU fondova od 01. travnja 2011. godine te pripadajući dodaci; očitovanje i zahtjev za dostavom dokumentacije“. Navedenim dopisom utvrđeno je da Izrađivač Studije izvodljivosti nije ispunio ugovorne obveze u cijelosti niti je ispunio svoje obveze prema dodatnim uputama koje je primio od strane ovlaštenika Naručitelja i Komisionara sukladno ugovornim odredbama niti je predao Naručitelju/Komisionaru dokumentaciju koju je izradio.

Sukladno tome, Izrađivaču Studije je dan rok od osam dana da dostavi svu izrađenu dokumentaciju uz napomenu da Naručitelj i Komisionar zadržavaju pravo na potraživanje naknade štete koja je nastala postupanjem Izvršitelja. Dopisom je ujedno potvrđeno da je Okončana situacija broj: 036-PJ1-1-2014 od 16. prosinca 2014. godine u cijelosti osporena zbog neispunjenja obveza sukladno odredbama Ugovora. Navedeni dopis zaprimljen je od strane Hidroinženiring d.o.o. dana 12.10.2015. godine.

Budući da tvrtka Hidroinženiring d.o.o. nije postupila sukladno gore navedenom dopisu, Vodoopskrba i odvodnja Zagrebačke županije o tome je pisanim putem obavijestila Hrvatske vode.

U listopadu 2015. godine Vodoopskrba i odvodnja Zagrebačke županije je izradila Projektni zadatak za izradu Izmjena i dopuna Studije izvodljivosti i Aplikacije za prijavu projekta regionalnog vodoopskrbnog sustava Zagrebačke županije – Zagreb istok za sufinanciranje iz EU fondova prema zahtjevima Operativnog programa „Konkurentnost i kohezija“ 2014. – 2020. Predmetni Projektni zadatak usvojen je od strane Projektnog tima nakon čega je Vodoopskrba i odvodnja Zagrebačke županije pokrenula otvoreni postupak javne nabave i objavila Poziv na nadmetanje u Elektroničkom oglasniku javne nabave. Ugovor o uslugama izrade izmjene i dopune Studije izvodljivosti i Aplikacije za prijavu projekta regionalnog vodoopskrbnog sustava Zagrebačke županije – Zagreb istok sklopljen je 2.12.2015. godine sa zajednicom ponuditelja: SL Consult d.o.o. i Eko-mlaz.dm d.o.o.. Krajnji rok ispunjenja usluga iznosi četiri mjeseca od dana sklapanja Ugovora.

Krajem studenog 2015. godine pokrenut je postupak nabave bagatelne vrijednosti na nabavu usluga izrade Studije o utjecaju zahvata na okoliš za zahvat: Regionalni vodoopskrbni sustav Zagrebačke županije – Zagreb istok, evidencijski broj nabave: BN- 10/2015. Projektni zadatak je izradila Vodoopskrba i odvodnja Zagrebačke županije i isti je usvojen od strane Projektnog tima. Ugovor o uslugama je sklopljen početkom 2016. godine.

## III. 4. SANACIJA DEVASTIRANIH POVRŠINA U II. I III. VODOZAŠTITNOJ ZONI

Vodoopskrba i odvodnja Zagrebačke županije je početkom siječnja od Ministarstva graditeljstva i prostornog uređenja zatražila produženje roka važenja lokacijske dozvole za zahvat u prostoru: Sanacija devastiranih površina u II. i III. vodozaštitnoj zoni vodocrpilišta Kosnica za još dvije godine sukladno odredbama Zakona o prostornom uređenju i gradnji (NN, br. 153/13). Rješenjem Ministarstva važenje lokacijske dozvole produženo je za još dvije godine, odnosno do 11.1.2017. godine.

Vodoopskrba i odvodnja Zagrebačke županije još je u lipnju 2014.g. zatražila od Ministarstva graditeljstva i prostornog uređenja i pojašnjenje vezano uz obvezu ishođenja građevinske dozvole odnosno može li se realizaciji spomenutog zahvata pristupiti temeljem pravomoćne lokacijske dozvole. Ministarstvo graditeljstva i prostornog uređenja dostavilo je odgovor u ožujku 2015.g. u kojem se navodi da je nakon pregleda projektne dokumentacije i Idejnog projekta utvrđeno da se u slučaju sanacije devastiranih površina u II i III vodozaštitnoj zoni vodocrpilišta Kosnica radi o izvođenju zemljanih radova koji se smatraju građenjem temeljem odredbi Zakona o gradnji i za koje je potrebno ishoditi građevinsku dozvolu.

## III. 5. VODOVOD PRIBIĆ – TLAČNI CJEVOVOD CS PUŠKAROV JARAK – VS OKRUG

Radovi na izgradnji vodovoda Pribić – tlačni cjevovod CS Puškarov Jarak – VS Okrug započeli su krajem 2014. godine i isti su nastavljeni početkom 2015. godine. Radovi su završili početkom svibnja.

Tehnički pregled za izgrađenu građevinu infrastrukturne namjene, vodnogospodarskog sustava korištenja voda Vodovod Pribić – tlačni cjevovod „CS Puškarov Jarak – VS Okrug“, 3. skupine je održan 10.7.2015. godine u prostorijama Općine Krašić, a dana 3.9.2015. godine izdana je Uporabna dozvola od strane Upravnog odjela Zagrebačke županije za prostorno uređenje i gradnju, Ispostava Jastrebarsko.

Radove na izgradnji tlačnog cjevovoda sufinancirale su Hrvatske vode u visini od 80% temeljem Ugovora o sufinanciranju građenja vodnih građevina na vodoopskrbnom području općine Krašić.

Ugovor o izvođenju radova na izgradnji tlačnog cjevovoda sklopljen je u listopadu 2014. godine na iznos od 335.179,00 kn bez PDV-a, a Izvoditelju radova je isplaćeno ukupno 323.912,35 kn bez PDV-a koliko iznosi i ukupna vrijednost izvedenih radova po okončanoj situaciji.

Ugovor o uslugama stručnog nadzora sklopljen je u listopadu 2014. godine na iznos od 15.000,00 kn bez PDV-a, a toliko iznosi i iznos koji je Izvršitelju isplaćen temeljem okončane situacije.

## III. 6. UREDSKA OPREMA

U 2015. godini nabavljena je uredska oprema u ukupnom iznosu od 7.093,60 kn.

# IV. JAVNA I BAGATELNA NABAVA U 2015. GODINI

## IV. 1. OPĆENITO

Na temelju čl. 20. Zakona o javnoj nabavi (NN, br. 90/11, 83/13, 143/13 i 13/14 – Odluka US RH) Uprava Društva Vodoopskrbe i odvodnje Zagrebačke županije d.o.o. je dana 23.2.2015. godine donijela Plan nabave za 2015. godinu, broj: 112-AS/2015. Plan nabave izrađen je sukladno Planu poslovanja Društva za 2015. godinu.

Tijekom 2015. godine izrađene su izmjene i dopune Plana nabave kako slijedi:

* *I. izmjene i dopune, broj: 112-1/AS/2015 dana 04.03.2015. godine*
* *II. izmjene i dopune broj: 112-2/AS/2015 dana 10.04.2015. godine*
* *III. izmjene i dopune broj: 112-3/AS/2015 dana 09.06.2015. godine*
* *IV. izmjene i dopune broj: 112-4/AS/2015 dana 16.07.2015. godine*
* *V. izmjene i dopune broj: 112-5/AS/2015 dana 14.10.2015. godine*
* *VI. izmjene i dopune broj: 112-6/AS/2015 dana 01.12.2015. godine.*

Vodoopskrba i odvodnja Zagrebačke županije d.o.o. je sektorski naručitelj te stoga nema zakonsku obvezu objave Plana nabave na svojim mrežnim stranicama.

Registar ugovora o javnoj nabavi i okvirnih sporazuma za 2015. godinu dostupan je na mrežnoj stranici Društva: [www.viozz.hr](http://www.viozz.hr) i isti je ažuriran sukladno promjenama.

Postupci nabave roba i usluga procijenjene vrijednosti do 200.000,00 kuna, odnosno nabave radova do 500.000,00 kuna provode se na temelju Pravilnika o provedbi postupaka nabave bagatelne vrijednosti u Vodoopskrbi i odvodnji Zagrebačke županije, urbroj: 1140-AS/2013 od 31.12.2013.g. koji je objavljen na mrežnim stranicama Društva.

## IV. 2. JAVNA NABAVA

U 2015. godini Vodoopskrba i odvodnja Zagrebačke županije d.o.o. provela je postupak javne nabave za predmet nabave: *Usluge izrade Izmjene i dopune Studije izvodljivosti i Aplikacije za prijavu projekta regionalnog vodoopskrbnog sustava Zagrebačke županije-Zagreb istok za sufinanciranje iz EU fondova prema zahtjevima Operativnog programa „Konkurentnost i kohezija“ 2014.-2020.*

*Podaci o postupku:* Evidencijski broj nabave: E-MV-1/2015, broj objave u EOJN: 2015/S 005-0033663 dana 22.10.2015.g.; otvoreni postupak javne nabave; Ugovor je sklopljen dana 02.12.2015.g. sa zajednicom ponuditelja: SL CONSULT d.o.o., Ljubljana i EKO-MLAZ.DM d.o.o., Novska na iznos od 965.000,00 kn bez PDV-a. Ugovor je objavljen u EOJN pod brojem 2015/S 006-0037611 dana 07.12.2015. godine

## IV. 3. BAGATELNA NABAVA

U 2015. godini Vodoopskrba i odvodnja Zagrebačke županije provela je postupke nabave bagatelne vrijednosti za nabavu roba i usluga od 20.000,00 kn do 200.000,00 kn, odnosno za nabavu radova od 20.000,00 kn do 500.000,00 kn kako slijedi:

|  |  |  |  |  |  |
| --- | --- | --- | --- | --- | --- |
| Rb. | Predmet ugovora | Naziv ponuditelja s kojim je sklopljen Ugovor | Evid. Broj nabave | Iznos kn bez PDV-a | Datum sklapanja Ugovora |
| 1. | Usluge izrade Studije konsolidacije tvrtki za vodoopskrbu i odvodnju u obuhvatu Projekta RVS Zagrebačke županije-Zagreb istok | ALCINA d.o.o.Zagreb | BN-1/2015 | 58.000,00 | 23.3.2015. |
| 2. | Usluge izrade i ovjere geodetske podloge za zahvat u prostoru magistralni vodoopskrbni cjevovod VS“Cerje“-VS“Vukovje“ | GEOM d.o.o.Slunj | BN-2/2015 | 32.400,00 | 1.4.2015. |
| 3. | Usluge monitoringa kvalitete vode za piće na vodocrpilištu Kosnica, I. faza | ZAVOD ZA JAVNO ZDRAVSTVO ZAGREBAČKE ŽUPANIJE d.o.o.Zaprešić | BN-3/2015 | 77.562,00 | 31.3.2015. |
| 4. | Usluge izrade tehničkog rješenja nadzorno-upravljačkog sustava RVS Zagrebačke županije-Zagreb istok | PROJEKTNI BIRO NAGLIĆ d.o.o.Zagreb | BN-4/2015 | 124.000,00 | 2.6.2015. |
| 5. | Usluge izrade projektnih zadataka, posebnih uvjeta, suglasnosti i mišljenja na projektnu dokumentaciju[[3]](#footnote-3) | HIDROKON d.o.o.Zagreb | BN-5/2015 | 48.000,00 | 19.5.2015. |
| 6. | Usluge izrade elaborata tehničke podloge za postizanje sporazuma o zajedničkom korištenju cjevovoda Kosnica-Cerje (II i III etapa) i VS Cerje | DIPPOLD & GEROLD HIDROPROJEKT 91 d.o.o.Brezovica | BN-6/2015 | 36.000,00 | 19.5.2015. |
| 7. | Usluge izrade novelacije elaborata zaštitnih zona vodocrpilišta Kosnica, I. faza radi usklađenja Odluke o utvrđivanju zona sanitarne zaštite izvorišta vode za piće s Pravilnikom o uvjetima za utvrđivanje zona sanitarne zaštite | RUDARSKO-GEOLOŠKO-NAFTNI FAKULTETZagreb | BN-7/2015 | 133.000,00 | 17.6.2015. |
| 8. | Pravne usluge na rješavanju imovinsko-pravnih odnosa na trasi magistralnog cjevovoda Sesvetski Kraljevec-Božjakovina | ODVJETNICAJADRANKA MEŠTROVIĆ KOLOGRANIĆZagreb | BN-8/2015 | 95.725,00 | 26.6.2015. |
| 9. | Usluge izrade idejnog i glavnog projekta vodoopskrbnog cjevovoda od spoja postojećeg cjevovoda od NL DN 500 mm „Božjakovina-Vrbovec“ i projektiranog cjevovoda DN 600 mm „Sesvetski Kraljevec-Božjakovina“ do projektiranog cjevovoda u produžetku Bjelovarske ceste kod benzinske stanice u Božjakovini | HIDROKON d.o.o.Zagreb | BN-9/2015 | 62.000,00 | 28.8.2015. |
| 10. | Usluge izrade Studije o utjecaju zahvata na okoliš za zahvat: Regionalni vodoopskrbni sustav Zagrebačke županije – Zagreb istok | INSTITUT IGH d.d.Zagreb | BN-10/2015 | 179.000,00 | 25.1.2016. |

U razdoblju od 1.1. – 31.12.2015. godine **ukupna vrijednost bagatelne nabave** koja obuhvaća nabavu roba, usluga i radova do 200.000,00 kn odnosno do 500.000,00 kn (uključujući i nabave do 20.000,00 kn za koje se ne provode postupci po Pravilniku o nabavi bagatelne vrijednosti) **bez PDV-a iznosila je** kako slijedi:

|  |  |  |  |
| --- | --- | --- | --- |
|  | ROBA | USLUGE | RADOVI |
| 2015. | 30.432,75 kn | 986.747,00 kn | 131.262,76 kn |

# V. UGOVORI O SUFINANCIRANJU SKLOPLJENI S HRVATSKIM VODAMA U 2015. GODINI

1. **Vodoopskrbno područje Ivanić Grad**

Predmet sufinanciranja: nastavak izgradnje magistralnog vodoopskrbnog cjevovoda Sesvetski Kraljevec – Ivanić Grad s uslugom stručnog nadzora i nastavak radova na izgradnji precrpne stanice u Ivanić Gradu s uslugom stručnog nadzora

1. *Ugovor o sufinanciranju građenja vodnih građevina na području regionalnog vodoopskrbnog sustava Zagrebačke županije – Zagreb istok, Klasa: 325-03/15-05/10, Urbroj: 374-21-2-15-1 sklopljen dana 24.2.2015.g. (naš broj: 5-TM/2015)*
* Ugovoreni iznos sufinanciranja: 11.762.222,22 kn
* Hrvatske vode (90%): 10.586.000,00 kn
* Vodoopskrba i odvodnja Zagrebačke županije (10%): 1.176.222,22 kn
1. *Prvi dodatak Ugovoru os sufinanciranju građenja vodnih građevina na području regionalnog vodoopskrbnog sustava Zagrebačke županije – Zagreb istok, Klasa: 325-03/15-05/10, Urbroj: 374-21-2-15-35 sklopljen dana 14.7.2015.g. (naš broj: 5-1-TM/2015)*
* Ugovoreni iznos sufinanciranja: 12.517.777,78 kn
* Hrvatske vode (90%): 11.266.000,00 kn
* Vodoopskrba i odvodnja Zagrebačke županije (10%): 1.251.777,78 kn
1. *Drugi dodatak Ugovoru o sufinanciranju građenja vodnih građevina na području regionalnog vodoopskrbnog sustava Zagrebačke županije – Zagreb istok, Klasa: 325-03/15-05/10, Urbroj: 374-21-2-15-46 sklopljen dana 25.11.2015.g. (naš broj: 5-2-TM/2015)*
* Ugovoreni iznos sufinanciranja: 14.558.888,89 kn
* Hrvatske vode (90%): 13.103.000,00 kn
* Vodoopskrba i odvodnja Zagrebačke županije (10%): 1.455.888,89 kn
1. *Treći dodatak Ugovoru o sufinanciranju građenja vodnih građevina na području regionalnog vodoopskrbnog sustava Zagrebačke županije – Zagreb istok, Klasa: 325-03/15-05/10, Urbroj: 374-21-2-15-52 sklopljen dana 24.12.2015.g. (naš broj: 5-3-TM/2015)*
* Ugovoreni iznos sufinanciranja: 14.060.000,00 kn
* Hrvatske vode (90%): 12.654.000,00 kn
* Vodoopskrba i odvodnja Zagrebačke županije (10%): 1.406.000,00 kn

Sukladno gore navedenom Ugovoru i pripadajućim dodacima u 2015. godini je realizirano ukupno 13.562.229,52 kn, od čega sredstva Hrvatskih voda iznose 12.206.006,54 kn, a sredstva Vodoopskrbe i odvodnje Zagrebačke županije iznose 1.372.337,83 kn.

1. **Vodoopskrbna zona Zagreb**

Predmet sufinanciranja: Novelacija elaborata zaštitnih zona vodocrpilišta Kosnica, I faza radi usklađenja Odluke o utvrđivanju zona sanitarne zaštite izvorišta vode za piće s Pravilnikom o uvjetima za utvrđivanje zona sanitarne zaštite

1. *Ugovor o sufinanciranju vodoistražnih radova na području vodoopskrbne zone Zagreb, Klasa: 325-03/15-05/67, Urbroj: 374-25-2-15-1 sklopljen dana 3.3.2015.g. (naš broj: 9-TM/2015)*
* Ugovoreni iznos sufinanciranja: 150.000,00 kn
* Hrvatske vode (80%): 120.000,00 kn
* Vodoopskrba i odvodnja Zagrebačke županije (20%): 30.000,00 kn

U razdoblju od 1.1. – 31.12.2015. godine prema navedenom Ugovoru o sufinanciranju realizirano je ukupno 133.000,00 kn, od čega sredstva Hrvatskih voda iznose 106.400,00 kn, a sredstva Vodoopskrbe i odvodnje Zagrebačke županije 26.600,00 kn.

1. **Vodoopskrbna područja: Dugo Selo, Ivanić Grad, Sveti Ivan Zelina i Vrbovec**

Predmet sufinanciranja: dopuna Studije izvodljivosti i aplikacije za prijavu projekta „RVS Zagrebačke županije – Zagreb istok“ prema novim zahtjevima OP 2014-2020, završetak izrade projektnih podloga i projektne dokumentacije za prijelaz magistralnog Kosnica-Cerje IB etape, početak izrade dokumentacija za nadmetanje za provedbu javnih nadmetanja za nabavu usluga i opreme te ustupanje radova na provedbi projekta RVS Zagreb istok, novelacija projektne dokumentacije za vodocrpilište Kosnica i spojni cjevovod Kosnica-Cerje i projektna dokumentacija za NUS

1. *Ugovor o sufinanciranju studijske i projektne dokumentacije za EU projekt na području regionalnog vodoopskrbnog sustava Zagrebačke županije – Zagreb istok, Klasa: 325-03/15-11/00003, Urbroj: 374-25-10-15-1 sklopljen dana 3.3.2015.g. (naš broj: 10-TM/2015.)*
* Ugovoreni iznos sufinanciranja: 1.111.111,11 kn
* Hrvatske vode (90%): 1.000.000,00 kn
* Vodoopskrba i odvodnja Zagrebačke županije (10%): 111.111,11 kn
1. *Prvi dodatak Ugovoru o sufinanciranju studijske i projektne dokumentacije za EU projekt na području regionalnog vodoopskrbnog sustava Zagrebačke županije – Zagreb istok, Klasa: 325-03/15-11/00003, Urbroj: 374-25-10-15-20 sklopljen dana 27.8.2015.g. (naš broj: 10-1-TM/2015.)*
* Izmjena predmeta sufinanciranja: završetak izrade Projektne podloge i projektna dokumentacija za prijelaz magistralnog cjevovoda Kosnica-Cerje IB etape preko rijeke Save kod Drenja Ščitarjevskog, početak izrade dokumentacije za provedbu javnih nadmetanja na nabavu usluga i opreme te ustupanje radova na provedbi projekta RVS Zagreb istok, Studije konsolidacije tvrtki za vodoopskrbu i odvodnju u obuhvatu Projekta RVS Zagreb istok; tehničkog rješenja NUS-a regionalnog vodoopskrbnog sustava Zagrebačke županije – Zagreb istok
* Ugovoreni iznos sufinanciranja: 1.111.111,11 kn
* Hrvatske vode (90%): 1.000.000,00 kn
* Vodoopskrba i odvodnja Zagrebačke županije (10%): 111.111,11 kn
1. *Drugi dodatak Ugovoru o sufinanciranju studijske i projektne dokumentacije za EU projekt na području regionalnog vodoopskrbnog sustava Zagrebačke županije – Zagreb istok, Klasa: 325-03/15-11/00003, Urbroj: 374-25-10-15-26 sklopljen dana 9.10.2015.g. (naš broj: 10-2-TM/2015.)*
* Ugovoreni iznos sufinanciranja: 778.000,00 kn
* Hrvatske vode (90%): 700.200,00 kn
* Vodoopskrba i odvodnja Zagrebačke županije (10%): 77.800,00 kn

U 2015. godini prema sklopljenom Ugovoru o sufinanciranju studijske i projektne dokumentacije za EU projekt i pripadajućim dodacima realizirano je ukupno 746.250,00 kn, od čega sredstva Hrvatskih voda iznose 671.638,50 kn, a sredstva Vodoopskrbe i odvodnje Zagrebačke županije iznose 74.626,50 kn.

1. **Vodoopskrbni sustav Općine Krašić**

Predmet sufinanciranja: građenje vodovoda Pribić – tlačni cjevovod „CS Puškarov Jarak – VS Okrug“

1. *Ugovor o sufinanciranju građenja vodnih građevina na području vodoopskrbnog sustava Općine Krašić, Klasa: 325-03/15-05/143, Urbroj: 374-21-2-15-1 sklopljen dana 27.10.2015.g. (naš broj: 79-TM/2015)*
* Ugovoreni iznos sufinanciranja: 102.905,85 kn
* Hrvatske vode (80%): 82.324,68 kn
* Vodoopskrba i odvodnja Zagrebačke županije (20%): 20.581,17 kn

U 2015. godini prema navedenom Ugovoru o sufinanciranju realizirano je ukupno 102.905,85 kn, od čega sredstva Hrvatskih voda iznose 82.324,68 kn, a sredstva Vodoopskrbe i odvodnje Zagrebačke županije iznose 20.581,17 kn.

## VI. REALIZACIJA PLANA FINANCIJSKIH PRIHODA I RASHODA U 2015. GODINI

1. **Realizacija financijskih prihoda u razdoblju 1.1. – 31.12.2015.**

|  |  |  |  |  |  |
| --- | --- | --- | --- | --- | --- |
| VRSTA PRIHODA | PLAN FINANCIJSKIH PRIHODA/kn | PRVI REBALANS | DRUGI REBALANS | OSTVARENO30.6.2015.  | OSTVARENO 31.12.2015. |
| Zagrebačka županija | 4.500.000,00 | 4.000.000,00 | 3.800.000,00 | 1.150.000,00 | 3.200.000,00 |
| Prenesena sredstva na dan 01.01.2015.g. | 3.002.139,13 | 3.002.139,13 | 3.002.139,13 | 3.002.139,13 | 3.002.139,13 |
| Kapitalna potpora Zagrebačke županije iz zadržanih prihoda za amortizaciju | 62.570,00 | 62.570,00 | 62.570,00 | 26.536,81 | 53.130,04 |
| Hrvatske vode | 12.640.418,00 | 13.926.560,65 | 13.500.000,00 | 7.897.417,78 | 13.017.972,22 |
| Hrvatske vode (doznaka sredstava po zahtjevu iz 2014.g.) | 0,00 | 0,00 | 0,00 | 48.397,50 | 48.397,50 |
| Kapitalna potpora HV iz zadržanih prihoda za amortizaciju (70% amortizacije ograde) | 25.000,00 | 25.000,00 | 25.000,00 | 12.451,20 | 24.987,69 |
| Prihod od naplate štete od osiguranjaCroatia osiguranje d.d. | 0,00 | 0,00 | 0,00 | 0,00 | 48.861,93 |
| UKUPNO | **20.230.127,13** | **21.016.269,78** | **20.389.709,13** | **12.136.942,42** | 19.395.488,51 |

U 2015. godini financijski prihodi su realizirani u visini od 95% u odnosu na financijske prihode planirane Drugim rebalansom Plana poslovanja.

Temeljni kapital Vodoopskrbe i odvodnje Zagrebačke županije iznosi 1.000.000,00 kn i obuhvaćen je iznosom koji uključuje prenesena sredstva na dan 1.1.2015. godine.

1. **Realizacija financijskih rashoda u razdoblju 1.1. – 31.12.2015.**

|  |  |  |  |  |  |
| --- | --- | --- | --- | --- | --- |
| VRSTA RASHODA | PLAN FINANCIJSKIH RASHODA/kn | PRVI REBALANS | DRUGI REBALANS | OSTVARENO30.6.2015. | OSTVARENO31.12.2015. |
| Troškovi razdoblja | 1.479.100,00 | 1.479.100,00 | 1.479.100,00 | 702.123,51 | 1.479.561,15 |
| Troškovi amortizacije | 87.570,00 | 87.570,00 | 87.570,00 | 38.988,01 | 78.117,73 |
| Plan investicija | 17.602.594,72 | 19.430.346,62 | 17.936.240,00 | 9.374.399,76 | 15.822.891,64 |
| UKUPNO | **19.169.264,72** | **20.997.016,62** | **19.502.910,00** | **10.115.511,28** | 17.380.570,52 |

U 2015. godini financijski rashodi su realizirani u visini od 89% u odnosu na financijske rashode planirane Drugim rebalansom Plana poslovanja.

**Na dan 31.12.2015. godine stanje na žiro računu broj: HR7223400091110307784 iznosi: 1.539.637,29 kuna.**

# VII. REALIZACIJA PLANA KADROVA U 2015. GODINI.

Na dan 31.12.2015. godine Vodoopskrba i odvodnja Zagrebačke županije d.o.o. je imala sedam zaposlenih djelatnika.

U 2015. godini nije bilo povećanja niti smanjenja broja zaposlenih.

# VIII. ZAKLJUČAK

U 2015. godini trgovačko društvo Vodoopskrba i odvodnja Zagrebačke županije u potpunosti je bilo usmjereno na realizaciju poslova i aktivnosti utvrđenih Planom poslovanja i pripadajućim rebalansima.

Sukladno navedenom, u 2015. godini realizirani su financijski prihodi u visini od 95% i financijski rashodi u visini od 89%.

Najveći iznos financijskih prihoda realiziran je u okviru investicije izgradnje magistralnog vodoopskrbnog cjevovoda Sesvetski Kraljevec – Ivanić Grad i precrpne stanice u Ivanić Gradu. Do kraja poslovne 2015. godine završeni su građevinski radovi na izgradnji magistralnog cjevovoda, a preostalo je izvesti radove na ispiranju i dezinfekciji cjevovoda. U potpunosti su završili radovi na izgradnji precrpne stanice Ivanić Grad i krajem prosinca je izdana Uporabna dozvola za navedenu građevinu.

U 2015. godini nastavljene su aktivnosti na pripremi projekta „Regionalni vodoopskrbni sustav Zagrebačke županije – Zagreb istok“ za sufinanciranje iz fondova Europske unije. Krajem listopada proveden je postupak javne nabave za odabir Izvršitelja usluge na izradi izmjene i dopune Studije izvodljivosti i Aplikacije za prijavu projekta sukladno zahtjevima Operativnog programa „Konkurentnost i kohezija“ 2014.-2020.. Pokrenut je i postupak nabave za nabavu usluga izrade Studije o utjecaju zahvata na okoliš za projekt regionalnog vodoopskrbnog sustava Zagrebačke županije – Zagreb istok obzirom da se postojeća Studija utjecaja na okoliš izrađena još 2001.g. odnosila samo na područje vodocrpilišta Kosnica, a i zakonska regulativa u području zaštite okoliša se znatno izmijenila. Nastavljene su aktivnosti na izradi dokumentacija za nadmetanje za nabavu usluga i opreme te ustupanje radova na provedbi Projekta regionalnog vodoopskrbnog sustava Zagrebačke županije, izrađen je prijedlog tehničkog rješenja nadzorno-upravljačkog sustava kao i radna verzija Studije konsolidacije tvrtki za vodoopskrbu i odvodnju u obuhvatu Projekta regionalnog vodoopskrbnog sustava Zagrebačke županije.

Što se tiče rješavanja imovinsko-pravnih odnosa, postupci su nastavljeni i tijekom 2015. godine. Za magistralni vodoopskrbni cjevovod VS“Cerje“-VS“Vukovje“ su gotovo u potpunosti riješeni imovinsko-pravni odnosi (čeka se donošenje Rješenja Ureda državne uprave), a za magistralni vodoopskrbni cjevovod Sesvetski Kraljevec-Božjakovina dinamika rješavanja teče sukladno ugovornim rokovima.

Zaključno, društvo Vodoopskrba i odvodnja Zagrebačke županije u 2015. godini djelovalo je sukladno usvojenom Planu poslovanja, a sve planirane investicije sufinancirane su sredstvima Zagrebačke županije putem kapitalne potpore i sredstvima Hrvatskih voda sukladno Planu upravljanja vodama za 2015. godinu.

  **DIREKTOR:**

 **Tomislav Masten, dipl.polit.**

1. Izrađivač: Konzalting d.o.o., Zagreb [↑](#footnote-ref-1)
2. Izrađivač: Dippold & Gerold Hidroprojekt 91 d.o.o., Brezovica [↑](#footnote-ref-2)
3. Konto 416 Troškovi razdoblja [↑](#footnote-ref-3)